Un primar din Călărași a sărit rândul la vaccinare. A postat pe Facebook o poză din momentul imunizării.
Primarul unei comune din județul Călărași a sărit rândul la vaccinare. Niculae Eremia s-a vaccinat marți și a postat o poză și un mesaj pe Facebook.
Deși în prezent se desfășoară etapa I de vaccinare, care include doar personalul medical și din centrele de asistență socială, Niculae Eremia a sărit rândul la vaccinare. Primarul comunei Alexandru Odobescu din județul Călărași a primit serul împotriva coronavirusului marți.Primarul a postat o poză din momentul vaccinări pe pagina sa de Facebook. "RESPONSABILITATE! Prima doză de vaccin“, a scris el în descrierea fotografiei. Niculae Eremia se află la al cincilea mandat de primar PNL al comunei Alexandru Odobescu. Are 47 de ani și este licențiat în Drept.